Diari Oficial de la Generalitat Valenciana


Sumari del DOGV 681, del 15-10-1987 (1987/809765)

DECRET 162/1987, de 7 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència.
------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/10/07/162/dof/vci/html**

### Dades del document

Número de DOGV
:   681

Data del DOGV
:   15-10-1987

Secció del DOGV
:   DISPOSICIONS GENERALS

Número del document
:   1987/809765


Data del document
:   07-10-1987

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

Decret 162/87, de 7 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència.  
El Decret del Consell de la Generalitat Valenciana 103/87, de 7 de setembre, ha traspassat alguns òrgans de la Presidència a la Conselleria d'Administració Pública, i el Decret del Consell 104/87, de la mateixa data, ha determinat quins són els òrgans de nivell directiu que componen a hores d'ara l?estructura de la Presidència, però fixant-ne les funcions d'una manera genèrica, per referència a preceptes determinats del vigent Reglament Orgànic i Funcional d'aquesta, sense descendir, d'altra banda, a l?enumeració d'alguns òrgans del nivell administratiu.  
Tot açò fa necessària l'aprovació d'un nou Reglament Orgànic i Funcional de la Presidència que, adaptat a la nova estructura, substituesca el que fou aprovat per Decret del Consell 152/85, de 4 d'octubre.  
En atenció d'aquestes consideracions, amb la deliberació prèvia del Consell de la Generalitat Valenciana, en reunió de 7 d'octubre de 1987, a proposta del seu President, en l?exercici de les facultats que preveuen el articles 69 i 70 de la Llei 5/83, de 30 de desembre, de Govern Valencià,  
DECRETE:  
TITOL I Organs de la Presidència  
CAPITOL I La Presidència de la Generalitat  
Article primer  
El President de la Generalitat, com a President del Govern Valencià, dirigeix i coordina les accions d'aquest, sense perjudici de les atribucions i responsabilitats de cada Conseller.  
La Presidència de la Generalitat Valenciana exercirà directament funcions executives en matèria de relacions amb els ciutadans, mitjans de comunicació social i inspecció de tots els serveis de l'Administració de la Generalitat Valenciana.  
Article segon  
Al President de la Generalitat, com a President del Govern Valencià, corresponen les funcions i atribucions que estableix l'article 16 de la Llei 5/83, de 30 de desembre, de Govern Valencià.  
Article tercer  
El President de la Generalitat, en relació amb l'àrea executiva de la Presidència, assumeix les funcions que estableix l'article 35 de la Llei 5/83, de 30 de desembre, de Govern Valencià, que podrà delegar en els Subsecretaris, conformement amb l'article 68 de la susdita Llei.  
CAPITOL II Organització de la Presidència  
Article quart  
Els òrgans de nivell directiu de la Presidència, sota la direcció superior del President, són els següents:  
1. El Gabinet del President, amb rang de Subsecretaria, en el qual s'integren la Direcció General de Relacions Internacionals i Informatives i la Direcció General de Mitjans de Comunicació Social.  
2. La Secretaria General, amb rang de Subsecretaria, en la qual s'integren la Direcció General de Planificació i Estudis, i la Direcció de la Inspecció General de Serveis, amb rang de Direcció General.  
Els titulars del òrgans de nivell directiu seran nomenats per Decret del Consell, a proposta del President.  
Les substitucions de Subsecretaris les resoldrà el President. Les substitucions entre la resta de nivells directius les resoldran els Subsecretaris en els àmbits d'actuació respectius.  
Tot açò sense perjudici de les delegacions que preveuen els articles 68 de la Llei 5/83, de 30 de desembre, de Govern Valencià.  
Hom constitueix el Consell de Direcció com a òrgan col·legiat per a assistir el President, que serà format pels Subsecretaris i, si s'escau, els Directors Generals.  
TITOL II El Gabinet del President  
CAPITOL I El Gabinet del President  
Article cinqué  
El Gabinet del President es configura com el conjunt d'unitats per a l?assistència directa i personal al President, el manteniment de les relacions institucionals i informatives de la Generalitat Valenciana, i el foment dels mitjans de comunicació social a la Comunitat Valenciana.  
Article sisé  
Al capdavant del Gabinet del President hi haurà un Director, amb rang de Subsecretari.  
Depenent directament d'aquest, el Servei de Coordinació és la unitat encarregada d'efectuar totes les tasques de suport administratiu que necessite l'activitat del President de la Generalitat, portant a cap especialment els treballs de correspondència, protocol i relacions públiques.  
Article seté  
El Gabinet del President s'estructura en els òrgans administratius següents:  
1. La Direcció General de Relacions Institucionals i Informatives.  
2. La Direcció General de Mitjans de Comunicació Social.  
Secció Primera La Direcció General de Relacions Institucionals i Informatives  
Article vuité  
La Direcció General de Relacions Institucionals i Informatives té atribuïdes les competències en matèria de relacions del Govern Valencià i la seua Administració amb les altres institucions de l?àmbit territorial de la Comunitat Valenciana, de l?Estat o d'organismes internacionals, i les que hagen de produir-se amb els mitjans de comunicació social pel que fa a l?emissió d'informació i també quant a la recepció i anàlisi de la informació en general.  
També hi correspon l?edició o coordinació de les publicacions del Govern Valencià, i en especial del Diari Oficial de la Generalitat Valenciana.  
Article nové  
La Direcció General de Relacions Institucionals i Informatives s'estructura en els serveis següents:  
- El Servei d'Accions Institucionals.  
- El Servei de Relacions amb les Institucions de la CEE i d'altres organismes nacionals i supranacionals.  
- El Servei de Relacions Informatives.  
- El Servei de Publicacions.  
Article deu  
El Servei d'Accions Institucionals té per objecte fomentar o realitzar tota classe d'activitats encaminades a aconseguir el millor coneixement i el major prestigi de la Generalitat Valenciana com a Institució pròpia de tots els valencians.  
Article onze  
El Servei de Relacions amb les Institucions de la CEE i d'altres organismes nacionals i supranacionals té per objecte tramitar els expedients relatius a les relacions del Govern Valencià i de la seua Administració amb les institucions i els organismes esmentats.  
Article dotze  
El Servei de Relacions Informatives té per objecte les relacions informatives amb els mitjans de comunicació, la preparació i la coordinació de la difusió d?informació procedent de la Generalitat, i la documentació i l'anàlisi de les informacions sobre la Institució.  
Article tretze  
El Servei de Publicacions s'encarrega de la preparació i l?edició o la coordinació de les publicacions de la Generalitat Valenciana, i en especial de la preparació i l?edició del Diari Oficial, així com de la promoció i la difusió d'aquestes.  
Secció Segunda La Direcció General de Mitjans de Comunicació Social  
Article catorze  
La Direcció General de Mitjans de Comunicació Social té atribuïda la posada en marxa i la tutela dels serveis públics de comunicació social de la Generalitat Valenciana, la preparació de la normativa referent als mitjans de comunicació i publicitat, l'aplicació del règim jurídic dels mitjans de comunicació social i relacions de la Generalitat Valenciana amb aquestos excepte les de caràcter informatiu.  
Article quinze  
La Direcció General de Mitjan de Comunicació Social està integrada per les unitats següents:  
- El Servei Tècnic de Coordinació i Estudis.  
- El Servei de Mitjans de Comunicació Social.  
Article setze  
Al Servei Tècnic de Coordinació i Estudis correspon la realització d'estudis i investigacions sobre temes relatius a tots els sectors de la comunicació social i en especial sobre l'aplicació de les noves tecnologies.  
Hi correspon també la participació i el suport tècnic per a l?establiment dels serveis públics de comunicació social dependents de la Generalitat Valenciana.  
Article disset  
Al Servei de Mitjans de Comunicació Social correspon l'aplicació del règim jurídic dels mitjans de comunicació social i en especial la tramitació d'expedients referents a les subvencions a la premsa i la concessió d'emissores de radiodifusió en freqüència modulada.  
CAPITOL II La Secretaria General  
Article divuit  
La Secretaria General, amb rang de Subsecretaria, té les funcions que l?article 75 de la Llei de Govern atribueix a aquests òrgans i, a més a més, les d'inspecció general dels serveis de l'Administració Autonòmica.  
Article dinou  
La Secretaria General s'estructura en els òrgans directius següents:  
1. La Direcció General de Planificació i Estudis.  
2. La Direcció de la Inspecció General dels Serveis amb rang de Direcció General.  
Article vint  
S'integren també a la Secretaria General els òrgans següents:  
1. La Secretaria General Administrativa.  
2. El Gabinet Jurídic.  
Secció Primera  
La Direcció General de Planificació i Estudis  
Article vint-i-u  
La Direcció General de Planificació i Estudis té les funcions referents a l?elaboració i la preparació de la informació tècnica necessària per facilitar la presa de decisions del President i del Govern Valencià.  
Amb aquesta finalitat planificarà i desplegarà els estudis que calguen, organitzarà i mantindrà el Centre de Documentació de Presidència i coordinarà les investigacions que es facen en l?àmbit de les competències del Govern Valencià.  
Article vint-i-dos  
La Direcció General de Planificació i Estudis realitzarà el seu treball dividida en set unitats especialitzades, relatives, respectivament, a l?àrea econòmica, social i laboral, dedicació i cultura, d?anàlisi, de prospectiva, de documentació, i institucional.  
Al capdavant de cada àrea hi haurà un Cap amb categoria de Cap de Servei.  
Secció Segunda  
La Direcció de la Inspecció General dels Serveis  
Article vint-i-tres  
La Direcció de la Inspecció General de Serveis és l?òrgan i que té com a objectiu el seguiment i el control de totes les activitats, els programes i els serveis de l'Administració Autonòmica Valenciana i dels organismes i entitats que en depenen, sense perjudici de les facultats d'inspecció que la Llei de Govern Valencià atorga als responsables dels Departaments o Conselleries.  
Hom hi atribueix, a més, la funció de manteniment de les i relacions de la Presidència amb els ciutadans, mitjançant la i canalització de les iniciatives que puguen sorgir per a la millora del funcionament administratiu i de les reclamacions de les persones administrades.  
Article vint-i-quatre  
Són funcions pròpies de la Inspecció General de Serveis les següents:  
a) Supervisar l?organització i el funcionament administratiu de tots els serveis, centres i dependències dels Departaments o Conselleries del Govern Valencià.  
b) Investigar la possible existència d'infraccions en el desplegament del procediment administratiu, de les quals pugueren derivar-se responsabilitats individuals, així com qualsevol irregularitat que es produís en el funcionament general dels serveis.  
c) Proposar a l?òrgan competent la incoació d'expedients disciplinaris quan de les investigacions i informacions prèvies fetes hom presumís infracció greu per part de cap funcionari de l'Administració Valenciana.  
d) Elaborar informes en què es diagnostiquen i analitzen les causes que motiven els recursos, queixes i reclamacions de les persones administrades.  
e) Comprovar el compliment de plans d'actuació de l'Administració i el grau de coordinació dels que afecten a diversos òrgans, verificant si els resultats obtinguts s'ajusten als objectius proposats.  
f) Proposar a l?òrgan competent les modificacions que es consideren oportunes en l?estructura i el funcionament dels serveis, com a conseqüència del control efectuat.  
g) Informar als ciutadans sobre les distintes actuacions administratives, canalitzar les iniciatives que es produesquen per a la millora del funcionament de l'Administració Valenciana i dirigir als òrgans competents les reclamacions que formulen les persones administrades, tot atenent les competències que sobre organització i procediments té la Conselleria d'Administració Pública.  
h) Totes aquelles que hi encomane expressament el President.  
Article vint-i-cinc  
1. Per a l?exercici de les funcions relacionades en l?article anterior, la Direcció de la Inspecció General de Serveis tindrà les facultats següents:  
a) Convocar a reunions de treball i informatives a càrrecs de nivell directiu i a funcionaris de nivell administratiu de tots els Departaments, a través dels Consellers respectius.  
b) Visitar tots els Departaments, Serveis, Centres i Entitats dependents del Govern Valencià, donant compte, en cada cas, al Conseller responsable d'aquestos.  
c) Recaptar tots els informes, els documents i els antecedents que considere necessaris per al desplegament de la seua activitat.  
2. Tots els Departaments, Serveis, Centres i Entitats del Govern Valencià en les seues relacions amb la Inspecció General de Serveis observaran les prescripcions següents:  
a) Les distintes autoritats i els funcionaris hauran de prestar tot l'ajut i la cooperació que els Inspectors de Serveis necessiten en l?exercici de la seua funció posant a disposició seua els mitjans personals i materials precisos.  
b) Els responsables dels Departaments i altra autoritat a qui pertoquen funcions ordinàries de vigilància i fiscalització posaran en coneixement de la Direcció de la Inspecció General de Serveis els fets que hom considere que han de ser objecte d'inspecció.  
c) Els funcionaris de les Inspeccions especialitzades o externes dels Departaments del Govern Valencià assabentaran la Direcció de la Inspecció General de Serveis de qualsevol irregularitat greu que detecten en el funcionament administratiu dels Serveis, prenent les mesures preventives que consideren necessàries en cada cas, i qualssevol altres per a les que legalment estiguen facultats.  
Article vint-i-sis  
La Direcció de la Inspecció General de Serveis estarà constituïda per:  
1. El Director de la Inspecció General de Serveis, amb rang de Director General.  
2. El Secretari de la Inspecció General de Serveis, les funcions del qual seran les següents:  
a) Elaborar i proposar el Pla anual d'activitats, així com les normes d'actuació dels Inspectors de Serveis.  
b) Dirigir i coordinar la labor dels Inspectors de Serveis, així com visar-los els informes i les propostes.  
e) Coordinar la labor dels experts.  
d) Coordinar les tasques de l?Oficina d'Informació, Iniciatives i Reclamacions.  
e) Elaborar la Memòria anual d'activitats.  
f) Les actuacions directes d'Inspecció que considere convenients o li encomane el Director de la Inspecció General de Serveis.  
3. Els Inspectors de Serveis, que portaran a cap actuacions directes d'inspecció d'acord amb les normes legals vigents i als procediments i les instruccions que dicte el Director de la Inspecció General de Serveis.  
4. Experts en els diferents sectors de l'Administració Pública, que ostentaran el nivell administratiu de Cap de Servei i que tindran com a funcions:  
Recaptar, recopilar i sistematitzar tota la informació necessària per a l?exercici de la funció inspectora i el suport tècnic a l'acció inspectora quan la complexitat o l?especialització de la matèria ho demane.  
5. Les Oficines d'Informació, Iniciatives i Reclamacions, que tenen per objecte informar els ciutadans sobre les diverses actuacions de l'Administració, canalitzar als òrgans competents les reclamacions que formulen les persones administrades i les iniciatives que es generen per a la millora del funcionament de l'Administració Valenciana, sense perjudici de les competències que en matèria d'organització i procediments té la Conselleria d'Administració Pública. El seu Director tindrà el nivell administratiu de Cap de Servei.  
Els llocs de Caps de Servei i d'Inspectors de Serveis seran coberts pel sistema de lliure designació amb la convocatòria pública prèvia.  
Article vint-i-set  
A proposta del Director de la Inspecció General de Serveis, el President podrà nomenar inspectors extraordinaris per a aquells assumptes la naturalesa i les circumstàncies dels quals ho necessiten.  
Article vint-i-vuit  
Les visites d'inspecció es portaran a cap d'acord amb el Pla anual aprovat pel Secretari General de Presidència a proposta del Director de la Inspecció General de Serveis i en tot cas per impulsió d'ofici en els diversos supòsits de pròpia iniciativa, ordre superior, moció raonada dels subordinats o denúncia.  
Secció Tercera Altres òrgans de la Secretaria General  
Article vint-i-nou  
La Secretaria General Administrativa té atribuïdes les funcions pròpies dels serveis generals de la Presidència i especialment la preparació i la gestió pressupostària, el registre, l'arxiu, el control intern de personal, el manteniment d?instal·lacions, el parc mòbil, el règim interior i la coordinació dels serveis administratius.  
Article trenta  
Depenent de la Secretaria General Administrativa hi haurà:  
1. El Servei de Gestió Administrativa, al qual correspon la tramitació administrativa general de la Presidència i l?exercici de les atribucions en matèria de personal, el règim intern i el manteniment d?instal·lacions i vehicles i en especial els serveis centrals de registre i arxiu.  
2. El Servei de Règim Econòmic, que s'encarrega de tota la tramitació i la gestió econòmica de la Presidència i en especial la preparació i la gestió pressupostària, la tramitació de documents de pagament i el moviment de fons.  
Article trenta-u  
El Gabinet Jurídic té l?organització i les funcions que preveu el Decret del Consell 73/84, de 30 de juliol, del Consell de la Generalitat Valenciana.  
Article trenta-dos  
Els serveis jurídics de les diverses Conselleries, sense perjudici de l'adscripció orgànica a cada una d'elles, actuaran en l?exercici de les seues funcions sota la dependència i la coordinació del Gabinet Jurídic de la Presidència i sotmesos a les instruccions que d'aquest emanen, el Cap del qual podrà convocar els Caps o encarregats d'aquests serveis jurídics a reunions, periòdiques o no, i sol·licitar totes les dades i els antecedents que considere necessàries en relació amb els expedients en què intervinguen.  
DISPOSICIO ADDICIONAL  
La intervenció en interpel·lacions i preguntes efectuades a l'empara dels articles 137 i 142 del Reglament de les Corts Valencianes, sobre matèries pròpies de la competència de l'àrea de la Presidència, l'assumirà el membre del Consell que n'ostente la representació davant la Junta de Portaveus de les Corts Valencianes.  
Les compareixences informatives davant les Corts Valencianes, a l'empara del que preveuen els articles 156 i 157 del Reglament d'aquestes, quant afecten matèries pròpies de la competència executiva de l'àrea de la Presidència, podran ser encomanades al membre del Consell que n'ostente la representació en la Junta de Portaveus.  
DISPOSICIO DEROGATORIA  
Queda derogat el Decret del Consell 152/85, de 4 d'octubre, del Consell de la Generalitat Valenciana, i totes les disposicions de rang igual o inferior que s'oposen a la present.  
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, a 7 d'octubre de 1987.  
El President de la Generalitat,  
JOAN LERMA I BLASCO


Còpia Permalink ELI